Le Bonhomme
Le Bonhomme ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.

D'Gemeng gehéiert zu den 198 Gemengen déi de Parc naturel régional des Ballons des Vosges bilden.

Geographie

Duerch d'Uertschaft leeft de klenge Floss Béhine.

Verkéier
D'Haaptverkéiersachs a West-Ost Richtung ass d'Departementsstrooss D415 déi vu Westen aus dem Dall vun der Meurthe iwwer de Col du Bonhomme kënnt an dann duerch den Dall vun der Béhine iwwer Lapoutroie op Kaysersberg féiert. Vun Norde kënnt aus der Nopeschgemeng Sainte-Marie-aux-Mines d'D48 iwwer de Col des Bagenelles. D'D148 kënnt vun Norden aus der Nopeschgemeng La Croix-aux-Mines a leeft op der Westgrenz als Route des Crêtes bis op de Col du Bonhomme. Vun do leeft se weider no Süden op de Col du Louschbach an dann no Osten op de Col du Calvaire fir dann nees zeréck no Süden ze lafen an um Reichsberg an d'Nopeschdepartement ze komme fir do als D61 weiderzelafen.

Nopeschgemengen

Trivia
Le Bonhomme war an der Päerdswelt bekannt well um Ecart La Graude vun Enn der 70er Joren déi éischt Appaloosaszuucht a Frankräich war an déi eenzeg déi Foundation Appaloosaen vun der Ulrich Ranch aus dem Wyoming als Stackmaterial hat.

Gemengen am Arrondissement Colmar-Ribeauvillé
Uertschaften am Arrondissement Colmar-Ribeauvillé
Gemengen am Parc naturel régional des Ballons des Vosges
Uertschaften déi d'Croix de guerre 1914-1918 kruten
Wantersportgebidder a Frankräich